ประกาศธนาคารแห่งประเทศไทยที่ สรข. 8/2562เรื่อง หลักเกณฑ์เพิ่มเติมเกี่ยวกับการรับตราสารหนี้ที่ออกโดยรัฐวิสาหกิจหรือสถาบันการเงินที่มีกฎหมายเฉพาะจัดตั้งขึ้น และการนําตราสารหนี้ที่ธนาคารแห่งประเทศไทยไม่ได้เป็นนายทะเบียนมาเป็นหลักประกันที่ธนาคารแห่งประเทศไทย อื่นๆ - 1. เหตุผลในการออกประกาศ ธนาคารแห่งประเทศไทย (ธปท.) กําหนดหลักเกณฑ์เพิ่มเติมในการรับตราสารหนี้ที่ออกโดยรัฐวิสาหกิจหรือสถาบันการเงินที่มีกฎหมายเฉพาะจัดตั้งขึ้นที่กระทรวงการคลังไม่ค้ําประกันเงินต้นและดอกเบี้ย และการนําตราสารหนี้ที่ ธปท. ไม่ได้เป็นนายทะเบียน มาใช้ในการทําธุรกรรมการรับซื้อตราสารหนี้เพื่อเป็นเงินสภาพคล่องระหว่างวันและเป็นหลักประกันตามมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนต เพื่อรองรับความต้องการที่จะนําตราสารหนี้ประเภทดังกล่าวมาเป็นหลักประกันในระบบบาทเนตอื่นๆ - 2. หลักเกณฑ์ที่อ้างอิง อาศัยอํานาจตามมาตรา 44 และมาตรา 45 แห่งพระราชบัญญัติธนาคารแห่งประเทศไทย พุทธศักราช 2485 ซึ่งแก้ไขเพิ่มเติม และเพื่ออนุวัตตามข้อ 71 ของระเบียบธนาคารแห่งประเทศไทยว่าด้วยการบริการบาทเนต พ.ศ. 2549 ข้อ 1 (4) ของระเบียบธนาคารแห่งประเทศไทยว่าด้วยการรับซื้อตราสารหนี้โดยมีสัญญาว่าผู้ขายจะซื้อคืนเพื่อเป็นเงินสภาพคล่องระหว่างวัน และข้อ 7 ของระเบียบธนาคารแห่งประเทศไทยว่าด้วยมาตรการจัดการความเสี่ยงจากการชําระดุลลสุทธิพร้อมกันหลายฝ่ายในระบบบาทเนตอื่นๆ - 3. ขอบเขตการบังคับใช้ สถาบันการเงินตามประกาศฉบับนี้อื่นๆ - 4. เนื้อหา ในประกาศนี้ "หลักประกันที่ ธปท." หมายความว่า ตราสารหนี้ที่ดํารงเพื่อเงินสภาพคล่องระหว่างวัน หรือตราสารหนี้ที่ใช้เป็นหลักประกันเพื่อมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนต "ตราสารหนี้ที่ ธปท. ไม่ได้เป็นนายทะเบียน" หมายความว่า ตราสารหนี้ที่ออกโดยรัฐวิสาหกิจหรือสถาบันการเงินที่มีกฎหมายเฉพาะจัดตั้งขึ้นที่ ธปท. ไม่ได้เป็นนายทะเบียน "ตราสารหนี้ที่กระทรวงการคลังไม่ค้ําประกัน" หมายความว่า ตราสารหนี้ที่ออกโดยรัฐวิสาหกิจหรือสถาบันการเงินที่มีกฎหมายเฉพาะจัดตั้งขึ้นที่กระทรวงการคลังไม่ค้ําประกันเงินต้นและดอกเบี้ย "สถาบันการเงิน" หมายความว่า (1) สถาบันการเงินตามระเบียบธนาคารแห่งประเทศไทยว่าด้วยการรับซื้อตราสารหนี้ โดยมีสัญญาว่าผู้ขายจะซื้อคืนเพื่อเป็นเงินสภาพคล่องระหว่างวัน (2) สถาบันผู้ส่งคําสั่ง สถาบันผู้โอน/รับโอนเงิน และสถาบันผู้ให้หลักประกันตามระเบียบธนาคารแห่งประเทศไทยว่าด้วยมาตราการจัดการความเสี่ยงจากการชําระดุลพร้อมกันหลายฝ่ายในระบบบาทเนต ข้อ 1 สถาบันการเงินไม่สามารถนําตราสารหนี้ที่ตนเองเป็นผู้ออก (Issuer) มาใช้เป็นหลักประกันที่ ธปท. เว้นแต่ ธปท. กําหนดไว้เป็นอย่างอื่น ข้อ 2 การรับตราสารหนี้ที่กระทรวงการคลังไม่ค้ําประกัน และที่ ธปท. ไม่ได้เป็นนายทะเบียน มาเป็นหลักประกันที่ ธปท. เพื่อการทําธุรกรรมเงินสภาพคล่องระหว่างวัน หรือใช้เป็นหลักประกันตามมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนต 2.1 สถาบันการเงินต้องแจ้งบัญชีตราสารหนี้ของตนเองที่ศูนย์รับฝากตามแบบฟอร์ม SOE-1 แนบท้ายประกาศนี้ 2.2 หากในระบบงานของ ธปท. ยังไม่ปรากฏข้อมูลของตราสารหนี้ที่จะนํามาเป็นหลักประกันที่ ธปท. สถาบันการเงินต้องแจ้งความประสงค์ของนําตราสารหนี้มาใช้เป็นหลักประกันและรายละเอียดของตราสารหนี้ให้ ธปท. เพื่อให้ ธปท. ดําเนินการตรวจสอบคุณสมบัติก่อนการทําธุรกรรมอย่างน้อย 2 วันทําการ ตามแบบฟอร์ม SOE-2 แนบท้ายประกาศนี้ และ ธปท. จะแจ้งผลการตรวจสอบคุณสมบัติของตราสารหนี้ดังกล่าวให้สถาบันการเงินทราบ 2.3 สถาบันการเงินสามารถฝากหรือโอนตราสารหนี้ที่ผ่านการตรวจสอบคุณสมบัติตามข้อ 2.2 ที่ตนเองเป็นเจ้าของกรรมสิทธิ์ และปราศจากภาระผูกพันเข้าบัญชีตราสารหนี้ของ ธปท. เพื่อเงินสภาพคล่องระหว่างวันของสถาบันการเงิน หรือเป็นหลักประกันตามมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนตได้ ข้อ 3 การนําตราสารหนี้ที่กระทรวงการคลังไม่ค้ําประกันมาดํารงเป็นหลักประกันที่ ธปท. ของสถาบันการเงินในบัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน หรือบัญชีย่อยตราสารหนี้เพื่อเป็นหลักประกันที่ ธปท. ดังนี้ 3.1 ธปท. กําหนดเพดานการดํารงตราสารหนี้ที่กระทรวงการคลังไม่ค้ําประกันเป็นหลักประกันที่ ธปท. ดังนี้ (1) สถาบันการเงินต้องมีมูลค่าตราสารหนี้ที่กระทรวงการคลังไม่ค้ําประกันสูงสุดในบัญชีย่อยตราสารหนี้เพื่อเงินสภาพคล่องระหว่างวันของสถาบันการเงินไม่เกินร้อยละ 10 ของมูลค่าตราสารหนี้ตามเกณฑ์การดํารงเงินสภาพคล่องระหว่างวัน (2) สถาบันการเงินต้องมีมูลค่าตราสารหนี้ที่กระทรวงการคลังไม่ค้ําประกันสูงสุดในบัญชีย่อยตราสารหนี้เพื่อเป็นหลักประกันในการชําระดุลสุทธิของสถาบันการเงินไม่เกินร้อยละ 10 ของมูลค่าตราสารหนี้ตามฐานะขาดดุลสูงสุดที่อาจจะเกิดขึ้น ทั้งนี้ ธปท. จะแจ้งข้อมูลค่าเพดานการดํารงตราสารหนี้ที่กระทรวงการคลังไม่ค้ําประกันในรายงานเกณฑ์การดํารงตราสารหนี้ที่ ธปท. ประกาศกําหนด 3.2 สถาบันการเงินมีหน้าที่ติดตามดูแลไม่ให้มูลค่าตราสารหนี้ที่กระทรวงการคลังไม่ค้ําประกันในบัญชีย่อยตราสารหนี้ดังกล่าว สูงกว่าที่กําหนดเพดานไว้ตามข้อ 3.1 และต้องดําเนินการโอนตราสารหนี้ส่วนที่กําหนดเพดานดังกล่าว ออกจากบัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน หรือบัญชีย่อยตราสารหนี้เพื่อเป็นหลักประกันในการชําระดุลสุทธิของตนเอง ก่อนเวลา 17.00 น. หากสถาบันการเงินไม่ดําเนินการดังกล่าวภายในเวลาที่กําหนด ให้ถือว่า สถาบันการเงินยินยอมให้ ธปท. ดําเนินการโอนตราสารหนี้ที่กระทรวงการคลังไม่ค้ําประกันส่วนที่เกินกว่าที่กําหนดเพดานไว้นั้นออกจากบัญชีย่อยตราสารหนี้ เพื่อเงินสภาพคล่องระหว่างวันของสถาบันการเงิน หรือบัญชีย่อยตราสารหนี้เพื่อเป็นหลักระกันในการชําระดุลสุทธินั้น และ ธปท. จะคิดค่าธรรมเนียมในการดําเนินการเป็นรายการ ข้อ 4 การดําเนินการกับตราสารหนี้ที่ ธปท. ไม่ได้เป็นนายทะเบียน ในบัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน หรือบัญชีย่อยตราสารหนี้เพื่อเป็นหลักประกันในการชําระดุลสุทธิ 4.1 ก่อนวันปิดพักทะเบียนจ่ายเงินต้นและหรือดอกเบี้ยของตราสารหนี้ที่ ธปท. ไม่ได้เป็นนายทะเบียนหนึ่งวันทําการ สถาบันการเงินมีหน้าที่โอนตราสารหนี้ที่ ธปท. ไม่ได้เป็นนายทะเบียนออกจากบัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน หรือบัญชีย่อยตราสารหนี้เพื่อเป็นหลักประกันในการชําระดุลสุทธิของตนเอง ก่อนเวลา 17.00 น. หากสถาบันการเงินไม่ดําเนินการดังกล่าวภายในเวลาที่กําหนด ให้ถือว่าสถาบันการเงินยินยอมให้ ธปท. ดําเนินการโอนตราสารหนี้ที่ ธปท. ไม่ได้เป็นนายทะเบียนที่คงค้างอยู่ในบัญชีออกจากบัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน หรือบัญชีย่อยตราสารหนี้เพื่อเป็นหลักประกันในการชําระดุลสุทธินั้น และ ธปท. จะคิดค่าธรรมเนียมในการดําเนินการโอนตราสารหนี้ที่ ธปท. ไม่ได้เป็นนายทะเบียนออกจากบัญชีย่อยตราสารหนี้ดังกล่าว และหาก ธปท. ต้องจัดการผลประโยชน์จากตราสารหนี้ดังกล่าวของสถาบันการเงินด้วย ธปท. จะคิดค่าธรรมเนียมในการดําเนินการโอนผลประโยชน์จากตราสารหนี้เพิ่มเติมด้วย 4.2 สถาบันการเงินสามารถฝากหรือโอนตราสารหนี้ที่ ธปท. ไม่ได้เป็นนายทะเบียนดังกล่าวเพื่อใช้เป็นหลักประกันได้อีก ภายหลังจากวันปิดพักสมุดทะเบียนจ่ายดอกเบี้ยของตราสารหนี้ที่ ธปท. ไม่ได้เป็นนายทะเบียนนั้น ๆ ข้อ 5 ธปท. สงวนสิทธิ์ ดังนี้ 5.1 งดรับฝากตราสารหนี้ที่ตนเองเป็นผู้ออก (Issuer) เป็นหลักประกันที่ ธปท. กรณีที่เข้าข่ายตามข้อ 1 และตราสารหนี้ส่วนที่เกินกําหนดเพดานการดํารงตราสารหนี้ที่กระทรวงการคลังไม่ค้ําประกันเป็นหลักประกันที่ ธปท. ตามข้อ 3.1 5.2 งดนําตราสารหนี้ที่ ธปท. ไม่ได้เป็นนายทะเบียนมาจํานําเป็นหลักประกันในการใช้ยอดได้ดุลการหักบัญชีเช็ค 5.3 งดรับฝากตราสารหนี้ที่กระทรวงการคลังไม่ค้ําประกัน และหรือที่ ธปท. ไม่ได้เป็นนายทะเบียนตามประกาศนี้ เป็นหลักประกันที่ ธปท. จากสถาบันการเงินเป็นการชั่วคราวหรือถาวร ในกรณีที่สถาบันการเงินไม่ปฏิบัติตามระเบียบหรือประกาศอื่นใดของ ธปท. หรือดําเนินการใด ๆ ที่ไม่สอดคล้อง หรือส่งผลในทางลบต่อแนวทางในการดําเนินนโยบายการเงิน นโยบายอัตราแลกเปลี่ยนหรือการสร้างเสถียรภาพในระบบการเงิน 5.4 งดรับซื้อตราสารหนี้ที่กระทรวงการคลังไม่ค้ําประกัน และหรือที่ ธปท. ไม่ได้เป็นนายทะเบียนตามประกาศนี้ ในวันทําการหนึ่งวันก่อนวันปิดพักทะเบียนจ่ายเงินต้นและหรือดอกเบี้ยของตราสารหนี้ที่กระทรวงการคลังไม่ค้ําประกันดังกล่าว 5.5 ธปท. สงวนสิทธิ์ที่จะปรับปรุง แก้ไข เพิ่มเติมหรือเปลี่ยนแปลงระเบียบประกาศ หรือเอกสารที่เกี่ยวข้องตามประเพณีได้ โดย ธปท. จะแจ้งให้สถาบันการเงินทราบล่วงหน้า ข้อ 6 เรื่องอื่นๆ 6.1 ธปท. จะคิดค่าธรรมเนียมการฝาก ถอน โอน รับโอน และการรักษาตราสารหนี้ที่กระทรวงการคลังไม่ค้ําประกันเป็นหลักประกันที่ ธปท. ตามมูลค่าตราสารหนี้ในบัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน และบัญชีย่อยตราสารหนี้เพื่อเป็นหลักประกันในการชําระดุลสุทธิ รวมทั้งค่าใช้จ่ายอื่นใดนอกจากค่าธรรมเนียมการฝาก ถอน โอน รับโอน และการรักษาตราสารหนี้จากการดําเนินการเกี่ยวกับตราสารหนี้ที่กระทรวงการคลังไม่ค้ําประกัน ตามที่จ่ายจริงตามอัตราและวิธีการที่กําหนดในประกาศธนาคารแห่งประเทศไทยว่าด้วยค่าธรรมเนียมและค่าปรับที่เกี่ยวข้องกับการใช้เงินสภาพคล่องระหว่างวัน 6.2 นอกจากค่าธรรมเนียมตามข้อ 6.1 แล้ว หากสถาบันการเงินไม่ปฏิบัติตามข้อ 3.2 และข้อ 4.1 ตามประกาศนี้ ธปท. จะคิดค่าธรรมเนียมในการโอนตราสารหนี้ออกรายการละ 200 บาท และหาก ธปท. ต้องจัดการผลประโยชน์จากตราสารหนี้ดังกล่าว ธปท. จะคิดค่าธรรมเนียมอีกรายการละ 500 บาท 6.3 การตีความตามระเบียบ ประกาศ หรือข้อกําหนดอื่นใดที่ออกประกาศนี้ให้ ธปท. เป็นผู้วินิจฉัยชี้ขาดอื่นๆ - 5. วันเริ่มต้นบังคับใช้ ตั้งแต่วันที่ 16 ธันวาคม 2562 เป็นต้นไปผู้มีอํานาจลงนาม - ประกาศ ณ วันที่ 4 ธันวาคม 2562 (นายวิรไท สันติประภพ)ผู้ว่าการธนาคารแห่งประเทศไทย